Līgums Nr.20/7-22/\_\_\_

*par kurināmās malkas piegādi*

Talsos, 2020.gada \_\_.\_\_\_\_\_

SIA “Talsu namsaimnieks”, vienotais reģistrācijas Nr.41203035896, adrese: Ezeru laukums 2, Talsi, Talsu novads, LV-3201, turpmāk tekstā – Pasūtītājs, tās valdes priekšsēdētāja Egila Barisa personā, kurš rīkojas pamatojoties uz 06.2.2017. Komercpilnvaru Nr321, no vienas puses,

un

\_\_\_\_\_\_\_\_\_\_\_\_\_\_\_\_, vienotais reģistrācijas Nr.\_\_\_\_\_\_\_\_\_, adrese: \_\_\_\_\_\_\_\_\_\_\_, LV-\_\_\_\_, turpmāk tekstā saukts – Piegādātājs, kuras vārdā un interesēs saskaņā ar statūtiem rīkojas tās \_\_\_\_\_\_\_\_, no otras puses, katra atsevišķi saukta – Puse un abas kopā – Puses, izsakot savu brīvu gribu, bez maldības, viltus un spaidiem, pamatojoties uz tirgus izpētes Nr. TNS 2020/CA-8 rezultātiem un \_\_\_\_\_\_\_\_ Valdes lēmumu (prot.Nr.\_\_\_\_\_\_\_), Puses noslēdz šo līgumu (turpmāk tekstā – Līgums) par sekojošo:

1. Līguma priekšmets
   1. Pasūtītājs uzdod un Piegādātājs uzņemas saistības pēc Pasūtītāja pieprasījuma un pasūtījuma piegādāt Saņēmējam kurināmo malku \_\_\_\_\_\_ m3 (\_\_\_\_ kubikmetri) apjomā (turpmāk tekstā arī – kurināmais) saskaņā ar līguma pielikumā pievienoto Tehnisko specifikāciju (pielikums Nr.1).
   2. Kurināmā piegādes vietas – Līguma pielikumā Nr.1 norādītās vietas Talsu novadā.
   3. Kurināmais tiek piegādāts atsevišķās partijās atbilstoši Pasūtītāja vajadzībām un Tehniskajai specifikācijai. Paredzētais piegādājamās kurināmās malkas daudzums, atkarībā no laika vai citiem neparedzētiem apstākļiem, var tikt samazināts. Pasūtītājam nepieciešamais malkas apjoms Piegādātājam atbilstoši Līguma noteikumiem jāpiegādā ne vēlāk kā līdz 2021.gada 30.augustam.
   4. Piegādātājs apliecina, ka tas ir iepazinies ar Pasūtītāja prasībām attiecībā uz kurināmo un tā piegādēm, pilnībā saprot visus apstākļus, tai skaitā vispārējus un konkrētus, kas varētu ietekmēt Līguma summas noteikšanu un kurināmā piegāžu izpildi, un ir ņēmis vērā šos jautājumus.
2. Piegādātāja tiesības un pienākumi
   1. Piegādātājs apņemas uzsākt kurināmā piegādes ne vēlāk kā nākošajā dienā pēc Līguma noslēgšanas un veikt kurināmās malkas piegādi saskaņā ar tehniskajā specifikācijā noteikto kurināmā piegāžu grafiku (pielikums Nr.1).
   2. Piegādātājam, pirms kurināmā katras atsevišķas partijas piegādes, jānosūta SMS Pasūtītāja pārstāvim Modrim Freiberga uz tālr. 29472806. Piegādātājam jānodrošina, ka vienlaicīgi ar piegādāto kurināmo, tiek sastādīta un parakstīta pavadzīme.
   3. Piegādātājs nozīmē pārstāvi Līguma izpildes nodrošināšanai un pasūtījumu pieņemšanai par ko Līguma parakstīšanas dienā informē Pasūtītāja pārstāvi.
   4. Piegādātājs atbild par piegādājamā kurināmā atbilstību Latvijas Republikas normatīvo aktu un šī Līguma noteikumu prasībām.
   5. Piegādātājs uzņemas atbildību par zaudējumiem, kuri nodarīti Pasūtītājam sakarā ar šī Līguma noteikumu pārkāpumu.
   6. Piegādātājs apņemas par saviem līdzekļiem, pastāvīgi vai izmantojot trešās personas, iegādāties visus materiālus un iekārtas, kas nepieciešami kurināmā piegāžu veikšanai.
   7. Piegādātājs kurināmā piegādi veic ar savu vai nomātu transportu bez papildus maksas (tā ir iekļauta kurināmā piegāžu cenās un Līguma summā).
   8. Visā līguma darbības laikā Piegādātājam ir pienākums nekavējoši brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta šī līguma izpilde.
   9. Piegādātājam ir citas normatīvajos aktos noteiktās tiesības un pienākumi.
3. Pasūtītāja un Saņēmēja tiesības un pienākumi
   1. Pasūtītājs, saņemot Piegādātāja paziņojumu par kurināmā piegādes uzsākšanu, paziņo Piegādātājam paredzamās piegādes izpildes kārtību.
   2. Līdz Līgumā paredzēto piegāžu sākumam, Pasūtītājs apņemas sniegt Piegādātājam informāciju, kas nepieciešama Līguma izpildei.
   3. Pasūtītājs apņemas pieņemt Piegādātāja piegādāto kurināmo pēc daudzuma un kvalitātes saskaņā ar kurināmā pavadzīmēm - rēķiniem, ja Piegādātāja piegādātais kurināmais, tā daudzums, kvalitāte un termiņi atbilst šajā Līgumā ietvertajām prasībām un tehniskajai specifikācijai.
   4. Saņēmēja pienākums ir samaksāt Piegādātājam saskaņā ar šī Līguma noteikumiem, ja Piegādātājs ir izpildījis savas saistības un piegādāts Līgumam atbilstošs kurināmais.
   5. Pasūtītājam ir pienākums visā līguma darbības laikā nekavējoši brīdināt Piegādātāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta šī līguma izpilde;
   6. Pasūtītājs apņemas veikt norēķinus par atbilstoši šim Līguma piegādāto kurināmo tikai saskaņā ar Piegādātāja izrakstītām un iesniegtiem rēķiniem šajā Līgumā noteiktajā termiņā un kārtībā.
   7. Pasūtītājam ir citas normatīvajos aktos noteiktās tiesības un pienākumi.
4. Piegādes kārtība, kvalitāte un daudzums
   1. Piegādātājs veic kurināmā piegādi saskaņā ar tehniskajā specifikācijā noteikto kurināmā piegāžu grafiku, piegādājot visu nolīgto kurināmā daudzumu ne vēlāk kā līdz 2021.gada 30.augustam (ieskaitot).
   2. Kurināmā kvalitātei jāatbilst Latvijas Republikā spēkā esošām kvalitātes prasībām un Līguma pielikumā pievienotajai Tehniskajai specifikācijai (pielikums Nr.1).
   3. Saņemot kvalitātei neatbilstošu kurināmo, Pasūtītājam ir tiesības kurināmo nepieņemt.
   4. Pasūtītājs par nekvalitatīva kurināmā saņemšanu ne vēlāk kā 3 (trīs) darba dienu laikā rakstiski paziņo Piegādātājam, kam nekvalitatīvais kurināmais atbilstoši Līguma 4.7. punkta noteikumiem jāaizstāj ar Līgumam atbilstošu kvalitatīvu kurināmo Līgumā noteiktajā termiņā.
   5. Kurināmā pieņemšanu pēc daudzuma un kvalitātes veic Pasūtītāja pārstāvis. Piegādātā kurināmā pieņemšana tiek izdarīta vienlaicīgi ar katras atsevišķās piegādātā kurināmā partijas (kravas) pavadzīmes sastādīšanu un parakstīšanu. Kurināmā kvalitāti novērtē atbilstoši šāda veida kurināmā kvalitātes standartiem un pēc daudzuma - dabā atbilstoši klātpievienotajam piegādātā kurināmā aprakstam un Tehniskajai specifikācijai.
   6. Ja, saņemot kurināmo, tiek atklāti tās trūkumi, bojājumi vai citāda neatbilstība šī Līguma nosacījumiem, Pasūtītājs par konstatētajiem pārkāpumiem sastāda defektu aktu un par to paziņo Piegādātājam.
   7. Konstatējot kādu no šī līguma 4.4 – 4.6. punktos minētajiem apstākļiem, Pasūtītājs pēc defekta akta sastādīšanas informē Piegādātāju par kurināmā kvalitātes neatbilstību līguma noteikumiem. Piegādātājam uz sava rēķina ne vēlāk kā 10 (desmit) kalendāra dienu laikā nekvalitatīvi piegādātā kutināmā vietā jāpiegādā kurināmais, kas atbilstu šajā Līgumā noteiktajai tehniskajai specifikācijai. Šajā gadījumā Piegādātājs maksā Pasūtītājam līgumā noteikto līgumsodu par nekvalitatīva kurināmā piegādāšanu
   8. Piegādātājs atbild par piegādājamā kurināmā pilnīgu vai daļēju bojāju vai bojāšanās risku līdz tā nodošanai Pasūtītājam kurināmā piegādes vietā. Kurināmais pāriet Pasūtītāja īpašumā ar dienu, kad Puses vai to pilnvaroti pārstāvji ir parakstījuši Kurināmā pieņemšanas-nodošanas aktu.
5. Cena, līguma summa un norēķinu kārtība
   1. Piegādātājs piegādā Pasūtītājam līguma priekšmetā minēto kurināmo par malkas vienības cenu – EUR \_\_\_\_\_\_ (\_\_\_\_\_\_\_\_\_\_\_\_) par vienu kubikmetru malkas bez pievienotās vērtības nodokļa. Kurināmā cenā iekļautas visas Piegādātāja kurināmā ražošanas un piegādes izmaksas, tajā skaitā, transporta izmaksas līdz Līguma 1.2. punktā noteiktajai kurināmā piegādes vietai.
   2. Līguma priekšmetā paredzēto kurināmā piegāžu kopējā vērtība, ieskaitot nodokļus, nodevas un visus citus ar līguma izpildi saistītos izdevumus, ir EUR \_\_\_\_\_\_\_\_ (\_\_\_\_\_\_\_\_\_\_\_) bez pievienotās vērtības nodokļa, turpmāk Līguma tekstā saukta - Līguma summa.
   3. Parakstot šo līgumu, Piegādātājs apliecina, ka pilnībā ir iepazinies ar Pasūtītāja prasībām attiecībā uz kurināmā piegādēm, noteikumiem un prasībām, kas attiecināmi uz līgumā noteikto piegāžu veikšanu un kā pieredzējis speciālists iekļāvis Līguma kopējā summā visas izmaksas, kas saistītas ar šo prasību ievērošanu un izpildi.
   4. Šajā Līgumā visi noteiktie maksājumi tiek veikti no SIA „Talsu namsaimnieks” finanšu līdzekļiem. Piegādātāja Pasūtītājam iesniegtajos rēķinos ir jābūt norādītiem šādiem rekvizītiem:

SIA „Talsu namsaimnieks”, Ezeru laukumā 2, Talsi, Talsu novads, LV-3201.

Vien. reģ. Nr. 41203035896

AS SEB Banka, UNLALV2X

LV54UNLA0050015036916

Tālrunis: 63232150; Fakss: 63220820

* 1. Pasūtītājs samaksu par piegādāto kurināmo veic pēc tā piegādes, pamatojoties uz Piegādātāja izrakstītu un Pasūtītāja akceptētu un Pasūtītājam iesniegtu atbilstoši normatīvajiem aktiem un šim Līgumam noformētu abpusējas kurināmā piegādes rēķina parakstīšanas. Norēķini ar Piegādātāju tiek veikti par faktiski norēķinu periodā veiktu kurināmā piegādi.
  2. Piegādātāja iesniegtā rēķina apmaksu Pasūtītājs veic ne ātrāk kā 60 (sešdesmit) kalendāro dienu laikā pēc piegādes veikšanas un atbilstoši šim Līgumam sagatavota rēķina saņemšanas, bet ne vēlāk kā 65 kalendāro dienu laikā, veicot naudas pārskaitījumu uz rēķinā norādīto Piegādātāja bankas kontu.

1. Pušu mantiskā atbildība
   1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un šo Līgumu.
   2. Gadījumā, ja Piegādātāja piegādātais kurināmais neatbilst Līguma pielikumā Nr.1 pievienotās Tehniskās specifikācijas prasībām, Pasūtītājam ir tiesības nepieņemt piegādāto kurināmo un piemērot līgumsodu - līdz 20% no kravas pavaddokumentos uzskaitītās kurināmā kravas vērtības. Bez tam Piegādātājs atlīdzina Pasūtītājam zaudējumus, kas radušies nekvalitatīva kurināmā pārdošanas dēļ, tai skaitā izdevumus, kas Pasūtītājam radušies, samazinot ražotās siltumenerģijas daudzumu lietotājam un maksā vienreizēju līgumsodu EUR 500,00 (pieci simti eiro) apmērā par katru šādu gadījumu.
   3. Ja Piegādātājs kavē Līguma pielikumā minēto kurināmā piegādes termiņu kāds minēts Līguma 1.2. punktā vai Tehniskajā specifikācijā vai Līguma 4.7. punktā minēto termiņu, Piegādātājs maksā Pasūtītājam līgumsodu 0,5% apmērā no Līguma summas par katru kavēto dienu un sedz visus zaudējumus, kas Pasūtītājam radušies tā rezultātā.
   4. Ja Pasūtītājs neveic samaksu par piegādāto kurināmo Līgumā noteiktajā termiņā, tad tas Piegādātājam maksā līgumsodu 0,1 % apmērā no summas, kas nav samaksāta, par katru nokavēto dienu.
   5. Līguma pirmstermiņa laušanas gadījumā, ja tas nav saistīts ar Pasūtītāja nepienācīgu saistību izpildi, vai Līgums tiek pārtraukts Līguma 8.4.1. un/vai 8.4.2. un/vai 8.4.3. punktos minēto iemeslu dēļ, Piegādātājs apņemas 15 (piecpadsmit) kalendāra dienu laikā no paziņojuma saņemšanas par līguma laušanu samaksāt Pasūtītājam līgumsodu 20% (divdesmit procentu) apmērā no Līguma summas, kā arī atlīdzināt Pasūtītājam visus ar Līguma pirmstermiņa laušanu saistītos zaudējumus.
   6. Uz šī Līguma pamata aprēķinātie līgumsodi Pusēm ir jānomaksā 3 (trīs) dienu laikā, skaitot no dienas, kad Puse, kurai jāmaksā līgumsods, ir saņēmusi rēķinu par noteikto līgumsodu. Pasūtītājam ir tiesības vienpersoniski normatīvajos aktos noteiktajā ieskaita kārtībā samazināt Piegādātājam maksājamo summu tādā apmērā, kādā ir Piegādātājam līguma ietvaros aprēķinātā līgumsoda summa. Pasūtītājs ir tiesīgs un Piegādātājs tam piekrīt no Piegādātāja pienākošos līgumsoda summu ieturēt no jebkura maksājuma, kas Pasūtītājam saskaņā ar Līgumu jāveic Piegādātājam.
   7. Jebkura šajā līgumā noteiktā Līgumsoda samaksa neatbrīvo Puses no to saistību pilnīgas izpildes.
2. Piemērojamais likums un strīdu izšķiršanas kārtība
   1. Līgums sastādīts un tam piemērojami spēkā esošie Latvijas Republikas normatīvie akti.
   2. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti sarunu ceļā, un to atrisinājums tiek noformēts rakstveidā.
   3. Ja 14 (četrpadsmit) kalendāra dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no Pusēm ir saņēmusi rakstisku pretenziju.
3. Līguma darbības termiņš, tā grozīšanas, papildināšanas un laušanas kārtība
   1. Līgums stājas spēkā ar tā parakstīšanas brīdi. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm saskaņā ar Līgumā noteikumiem, to lauž vienpusēji.
   2. Līgums var tikt grozīts (izņemot kurināmā cenas un Līguma summas palielināšanu), papildināts vai lauzts pēc Pušu savstarpējas vienošanās rakstiskā veidā, vai saskaņā ar Latvijas Republikā spēkā esošajiem normatīvajiem aktiem.
   3. Līgums var tikt lauzts tikai šajā Līgumā noteiktajā kārtībā vai Pusēm savstarpēji vienojoties.
   4. Pasūtītājs var ar rakstveida paziņojumu Piegādātājam par saistību neizpildīšanu, lauzt visu Līgumu vai tā daļu:
      1. ja Piegādātājs nav izpildījis kādas savas saistības saskaņā ar Līgumu, vai neievēro normatīvo aktu prasības vai nespēj vai atsakās izpildīt kurināmā piegādes norādītajos termiņos– ar nosacījumu, ka Piegādātājs 10 (desmit) kalendāra dienu laikā no attiecīgā Pasūtītāja rakstiska paziņojuma saņemšanas nav novērsis izdarīto pārkāpumu;
      2. Piegādātājs atsakās piemērot vai nepiemēro Līguma 5.1.punktā noteiktās kurināmā pārdošanas cenas;
      3. ir uzsākta Piegādātāja likvidācija vai reorganizācija, vai arī Piegādātājs ir atzīts par maksātnespējīgu.

Šajā punktā minētā Līguma laušana neierobežo Pasūtītāja tiesības uz zaudējumu atlīdzību un/vai līgumsodu.

* 1. Gadījumā, ja Pasūtītājs nokavē maksājumu veikšanas termiņu par 30 (trīsdesmit) kalendāra dienām, Piegādātājam ir tiesības ar ierakstītu vēstuli vai faksa paziņojumu, kuras saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa līguma laušanu. Ja Pasūtītājs 10 (desmit) kalendāra dienu laikā pēc paziņojuma saņemšanas neveic nokavēto maksājumu, tad Piegādātājs ir tiesīgs vienpusēji lauzt līgumu, kā arī saņemt no Pasūtītāja līgumsodu.
  2. Pirms līguma laušanas Pasūtītājs norēķinās ar Piegādātāju par līdz brīdinājuma iesniegšanai saņemto kvalitatīvo kurināmo atbilstoši piestādītajiem rēķiniem, un Puses veic citas darbības, lai izbeigtu no līguma izrietošās tiesiskās attiecības.

1. Nepārvarama vara
   1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, epidēmijas, karantīnas ierobežojumi un preču pārvadājumu aizliegumi.
   2. Ja izceļas nepārvaramas varas situācija, Piegādātājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Piegādātājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. Jebkurai no Pusēm ir tiesības vienpusēji pārtraukt līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk kā trīs (3) mēnešus.
2. Citi noteikumi
   1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses.
   2. Šis līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
   3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
   5. Līgums, tā noteikumu saturs, kā arī visa informācija, kuru Pusei atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot normatīvajos aktos paredzētos gadījumus.
   6. Visiem paziņojumiem, ko Puses sūta viena otrai saskaņā ar Līgumu, ir jābūt rakstiski un ir jābūt nodotiem personīgi vai nosūtītiem pa faksu (ja otra puse to atzīst) vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā.
   7. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei.
   8. Visai sarakstei un jebkurai informācijai, ko kāds no Pusei nosūta otram, ir jābūt latviešu valodā un nosūtītai uz šādu adresi, ja vien Puse - informācijas saņēmēja - nav iepriekš norādījis savādāk.
   9. Puses piekrīt, ja kādai no Pusēm Līguma ietvaros izveidosies parāda saistības pret otru Pusi, tad kreditora Puse būs tiesīga bez saskaņošanas ar debitora Pusi veikt debitora Puses personas datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).
   10. Pasūtītājs par pilnvaroto pārstāvi šī līguma izpildes laikā nozīmē Modri Freibergu, tel.29472806; fakss 63220820; e-pasts: [modris.freibergs@talsunamsaimnieks.lv](mailto:modris.freibergs@talsunamsaimnieks.lv) .
   11. Piegādātājs par pilnvaroto pārstāvi šī līguma izpildes laikā nozīmē \_\_\_\_\_\_\_\_\_\_\_\_\_, tel.\_\_\_\_\_\_.
   12. Pušu pilnvarotie pārstāvji atbild par līguma izpildes uzraudzīšanu un kontroli, tai skaitā, par kurināmā piegāžu pavadzīmju un rēķina sastādīšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
   13. Līgums noslēgts 2 (divos) identiskos eksemplāros latviešu valodā, no kuriem vienu eksemplāru glabā Pasūtītājs, vienu – Piegādātājs. Līgums sastāv no pamatteksta uz 5 (piecām) lapaspusēm un 1 (vienu) pielikumu uz 1 (vienas) lapas. Abiem Līguma eksemplāriem ir vienāds juridisks spēks. Līguma pielikums Nr.1 ir šā Līguma neatņemama sastāvdaļa.
3. Pušu juridiskās adreses un banku rekvizīti

|  |  |
| --- | --- |
| Pasūtītājs  SIA „Talsu namsaimnieks”  Vien.reģ.Nr.4103035896  Adrese: Ezeru laukums 2, Talsi, LV-3201  AS “SEB banka”  Konts Nr.LV54UNLA0050015036916  Tālr.63232150, fakss 63220820  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Bariss  Valdes priekšsēdētājs | Piegādātājs  \_\_\_\_\_\_\_\_\_\_\_\_\_\_  Vien.reģ.Nr.  Adrese:  Banka:  Konts Nr.  Tālr.\_\_\_\_\_\_\_\_, fakss  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Amats |

Pielikums Nr.1

# Tehniskā specifikācija

# (tirgus izpēte Nr. TNS 2020/\_\_\_)

Līguma priekšmets: Kurināmās malkas piegāde 2910 m3 apjomā SIA "Talsu namsaimnieks” apsaimniekošanā esošajām katlumājām 2020./2021. gada apkures sezonai

# Kvalitātes prasības malkai

1. Malkas garums - 3 m;
2. Malkas blīvuma koeficients- 0,6;
3. Malkas diametrs - ne mazāk par 6 cm tievgalī, resgaļa diametrs nedrīkst pārsniegt 50 cm;
4. Piegādātā malka drīkst būt nešķirota pa siltuma grupām;
5. Malkā nedrīkst būt trupējuša koksne.

Piegāžu grafiks:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Piegādes vieta |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Malkas piegādes nosacījumi:

1. Piegādātājam jānodrošina malkas piegāde ar savu transportu un tās izkraušana bez papildus samaksas.
2. Malkas piegāde jānodrošina 5 (piecu) darba dienu laikā pēc pasūtītāja pieprasījuma saņemšanas.
3. Malkas piegādes laiks jāsaskaņo Pasūtītāju (Pasūtītāja pilnvaroto pārstāvi).

PASŪTĪTĀJS PIEGĀDĀTĀJS

SIA „Talsu namsaimnieks”

\_\_\_\_\_\_\_\_\_\_\_\_\_\_\_\_\_\_\_\_E.Bariss \_\_\_\_\_\_\_\_\_\_\_\_\_\_\_\_\_\_\_\_\_

Valdes priekšsēdētājs